Im remischn Recht gibts ba Vawandtschofd an Untaschied zwischn da Cognatio, da natialichn Bluadsvawandtschoft und da Agnatio (cognatio civilis), da Vawandtschoft, wo nua duach Monna und duach Zeigung in da Ehe entsteh ko. De Grundlog vo da Agnation ist de patria potestas (de Gwoit vom Vodan), de uneingschrengte Vafigungsgwoit vom Vodan, d. h. vom Famijobahapt. Und de hom nua Monna hom kina.